14. A SZÖVEGFAJTÁK JELLEMZŐI

 Szöveg: A nyelv és a beszéd legmagasabb szintű egysége, egymással összefüggő mondatokból álló önálló, teljes értékű, lezárt közlés. Általában több mondatból áll, de terjedelme egy szótól pl. „Ó!” a regénytrilógiáig terjedhet

A nyelvhasználók által jellegzetes helyzetekben használt, meghatározott célú, tipikus szerkezetű és stílusú szövegeket szövegtípusoknak (szövegfajtáknak) nevezzük

 Csoportosításuk:

a) ***a kommunikáció célja szerint***

1. tájékoztató,
2. érzelemkifejező
3. felhívó (hallgató befolyásolása) ,
4. kapcsolatfenntartó,
5. értelmező,
6. poétikai

***b) funkciója szerint:***

· elbeszélő szövegtípusok

Az elbeszélő szövegtípusokban (pl. élménybeszámoló, tudósítás, hír, mese, novella, emlékirat) az elbeszélő (narrátor) egy eseménysort mond el.

· leíró szövegtípusok

A leíró szövegtípusok célja egy tárgy, személy, helyszín, jelenség vagy folyamat bemutatása,

láttatása (pl. deﬁníció, tájleírás, jellemzés).

· elemző-meggyőző szövegtípusok

Az elemző-meggyőző szövegtípusok segítségével a feladó a hallgatóságot akarja meggyőzni

valamiről (pl. ilyen a magyarázat, az ajánlás, a tanács, az érvelő esszé, a szónoki beszéd, a tudományos vita, a reklám).

 ***c) Az előkészület szerint:***

• spontán (pl. történetmesélés);
• tervezett (pl. tanulmány, önéletrajz, vitairat, előterjesztés).

***d)A közlemény közege szerint:***
• szóbeli (pl. köszönés, felköszöntés, viccmesélés, szópárbaj, szónoki beszéd);
• írásbeli (pl. értekezés, feljegyzés, emlékeztető, hirdetés, esszé, önéletrajz).

***e)A szöveg hatóköre szerint:***

• magán (pl. napló, magánlevél);
• nyilvános (pl. előadás, jegyzőkönyv, felhívás).

***f)A nyelvhasználat színterei szerint (stílusrétegek):***

• társalgási (magánéleti) (pl. beszélgetés, chat, vita, feljegyzés, üzenet, lista, közmondás, anekdota, reklámszöveg, falfirka);
 • publicisztikai (pl. interjú, riport, kommentár, hír, vezércikk, hirdetés);
 • tudományos és ismeretterjesztő (pl. lexikon, szótári szócikk, előadás, tanulmány, tudományos monográfia, tankönyv, dolgozat);
• szónoki (pl. felszólalás, beszámoló, iskolai felelet);
• hivatalos (pl. kérvény, elismervény, jegyzőkönyv, házirend, törvény);
• szépirodalmi (pl. ünnepi beszéd, novella, szonett , óda).

 ***g) A résztvevők száma szerint:***

• monologikus (pl. határozat, beszámoló, definíció, összefoglalás);
• dialogikus (pl. interjú, vita, chat).